**NÁRODNÁ   RADA SLOVENSKEJ   REPUBLIKY**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**VIII. volebné obdobie**

Číslo: CRD-115/2022

**832a**

**S p o l o č n á    s p r á v a**

**výborov Národnej rady Slovenskej republiky o prerokovaní  vládneho návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov a ktorým sa menia a dopĺňajú niektoré zákony (tlač 832)** v druhom čítaní

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Výbor Národnej rady Slovenskej republiky pre verejnú správu a regionálny rozvoj ako gestorský výbor k **vládnemu návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov a ktorým sa menia a dopĺňajú niektoré zákony (tlač 832)**  podáva Národnej rade Slovenskej republiky v súlade   s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky spoločnú správu výborov Národnej rady Slovenskej republiky:

**I.**

Národná rada Slovenskej republiky uznesením č. 1263 z 15. februára 2022 pridelila  **vládny návrh zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov a ktorým sa menia a dopĺňajú niektoré zákony (tlač 832)** na prerokovanie týmto výborom:

**Ústavnoprávnemu výboru Národnej rady Slovenskej republiky**

**a**

**Výboru Národnej rady Slovenskej republiky pre verejnú správu a regionálny rozvoj**

Výbory prerokovali predmetný  návrh zákona v lehote určenej uznesením Národnej rady Slovenskej republiky.

**II.**

Poslanci Národnej rady Slovenskej republiky, ktorí nie sú členmi výborov, ktorým bol   návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu  zákona podľa § 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

**III.**

Výbory Národnej rady Slovenskej republiky, ktorým bol  návrh zákona pridelený zaujali k nemu nasledovné stanoviská:

**Ústavnoprávny   výbor** **Národnej rady Slovenskej republiky**  uznesením č. 473 z 10. marca 2022 s  návrhom zákona **súhlasil** a odporučil ho Národnej rade Slovenskej republiky **schváliť s pozmeňujúcimi a doplňujúcimi návrhmi;**

**Výbor Národnej rady Slovenskej republiky pre verejnú správu a regionálny rozvoj** uznesením č. 142 z 30. marca 2022 s  návrhom zákona **súhlasil** a odporučil ho Národnej rade Slovenskej republiky **schváliť s pozmeňujúcimi a doplňujúcimi návrhmi;**

**IV.**

Z uznesení výborov Národnej rady Slovenskej republiky uvedených pod bodom III. spoločnej správy vyplynuli tieto pozmeňujúce a doplňujúce návrhy:

1. V Čl. I sa dopĺňa nový novelizačný bod 1, ktorý znie:

„1. §1aaa sa dopĺňa odsekom 4, ktorý znie:

„(4) Podpredseda vlády podľa odseku 1 od vymenovania predsedu Úradu pre územné plánovanie a výstavbu Slovenskej republiky vládou do konca kalendárneho mesiaca, v ktorom uplynulo šesť mesiacov od vymenovania predsedu Úradu pre územné plánovanie a výstavbu Slovenskej republiky vládou, napomáha predsedovi Úradu pre územné plánovanie a výstavbu Slovenskej republiky pri plnení jeho úloh súvisiacich s administratívnym, organizačným, technickým a materiálnym zabezpečením činnosti Úradu pre územné plánovanie a výstavbu Slovenskej republiky.“.

Doterajšie novelizačné body sa primerane prečíslujú.

Účinnosť novelizačného bodu sa navrhuje 1. júna 2022, čo sa premietne do Čl. VII o účinnosti v rámci čistopisu schváleného zákona.

*V nadväznosti na účinnosť návrhu zákona vzťahujúcu sa na vznik Úradu pre územné plánovanie a výstavbu SR sa navrhuje aby do času zabezpečenia administratívnych, organizačných, technických a materiálnych činností úradu vlastnými kapacitami tzv. backofficu, napomáhal pri zabezpečovaní týchto činností podpredseda vlády, ktorý neriadi ministerstvo.*

Ústavnoprávny výbor NR SR

Výbor NR SR pre verejnú správu a regionálny rozvoj

**Gestorský výbor odporúča schváliť.**

1. Čl. I body 5 až 8 nadobúdajú účinnosť 1. júna 2022, čo sa premietne do Čl. VII o účinnosti v rámci čistopisu schváleného zákona.

*Legislatívno-technická úprava v nadväznosti na zmenu účinnosti návrhu zákona vzťahujúcu sa na vznik Úradu pre územné plánovanie a výstavbu.*

Ústavnoprávny výbor NR SR

Výbor NR SR pre verejnú správu a regionálny rozvoj

**Gestorský výbor odporúča schváliť.**

1. V Čl. I bode 9 v § 34a sa vypúšťa druhý odsek. Súčasne sa zrušuje označenie odseku 1.

*Legislatívno-technická úprava v nadväznosti na zmenu účinnosti návrhu zákona vzťahujúcu sa na vznik Úradu pre územné plánovanie a výstavbu SR do času nadobudnutia účinnosti nových procesov podľa zákona o územnom plánovaní a zákona o výstavbe, je uvedený odsek a jeho zaradenie v zákone o organizácii činnosti vlády a organizácii ústrednej štátnej správy nadbytočný a zmätočný.*

Ústavnoprávny výbor NR SR

Výbor NR SR pre verejnú správu a regionálny rozvoj

**Gestorský výbor odporúča schváliť.**

1. Čl. I sa za bod 10 vkladá nový bod 11, ktorý znie:

„11. Za § 40al sa vkladá § 40am, ktorý znie:

„§ 40am

1. Predseda Úradu pre územné plánovanie a výstavbu Slovenskej republiky a podpredseda Úradu pre územné plánovanie a výstavbu Slovenskej republiky sú povinní získať platné osvedčenie Národného bezpečnostného úradu na oboznamovanie sa s utajovanými skutočnosťami stupňa utajenia Prísne tajné do deviatich mesiacov od ich vymenovania.
2. Od vymenovania predsedu Úradu pre územné plánovanie a výstavbu Slovenskej republiky vládou do konca kalendárneho mesiaca, v ktorom uplynulo šesť mesiacov od vymenovania predsedu Úradu pre územné plánovanie a výstavbu Slovenskej republiky vládou, Úrad vlády Slovenskej republiky napomáha predsedovi Úradu pre územné plánovanie a výstavbu Slovenskej republiky pri plnení jeho úloh súvisiacich s administratívnym, organizačným, technickým a materiálnym zabezpečením činnosti Úradu pre územné plánovanie a výstavbu Slovenskej republiky.“.

Účinnosť novelizačného bodu sa navrhuje 1. júna 2022, čo sa premietne do Čl. VII o účinnosti v rámci čistopisu schváleného zákona.

*Odsekom jedna sa umožňuje splniť podmienku vymenovania do funkcie stanovenú pre vymenovanie za predsedu a  podpredsedu Úradu pre územné plánovanie a výstavbu SR podľa návrhu zákona o územnom plánovaní, pre prvého predsedu a prvého podpredsedu Úradu pre územné plánovanie a výstavbu Slovenskej republiky i dodatočne v lehote šiestich mesiacov. Zároveň v nadväznosti na účinnosť návrhu zákona vzťahujúcu sa na vznik Úradu pre územné plánovanie a výstavbu SR sa navrhuje aby do času zabezpečenia administratívnych, organizačných, technických a materiálnych činností úradu vlastnými kapacitami tzv. backofficu, napomáhal pri zabezpečovaní týchto činností úrad vlády prostredníctvom organizačných útvarov spadajúcich pod podpredsedu vlády, ktorý neriadi ministerstvo.*

Ústavnoprávny výbor NR SR

Výbor NR SR pre verejnú správu a regionálny rozvoj

**Gestorský výbor odporúča schváliť.**

1. Čl. II sa dopĺňa novelizačným bodom 3, ktorý znie:

„3. V § 123a ods. 2 sa slová „minister výstavby a regionálneho rozvoja Slovenskej republiky (ďalej len „minister“)“ nahrádzajú slovami „predseda Úradu pre územné plánovanie a výstavbu Slovenskej republiky“.“.

*Navrhovanou úpravou sa dopĺňa legislatívno-technická úprava z dôvodu zabezpečenia právnej istoty adresátov právneho predpisu.*

Ústavnoprávny výbor NR SR

Výbor NR SR pre verejnú správu a regionálny rozvoj

**Gestorský výbor odporúča schváliť.**

1. V Čl. III sa za bod 1 dopĺňajú nové body 2 a 3, ktoré znejú:

„2. V § 1 ods. 1 písmeno a) znie:

„a) Ministerstvo dopravy Slovenskej republiky (ďalej len „ministerstvo“),“.

3. V § 1 ods. 1 sa za písmeno a) vkladá nové písmeno b), ktoré znie:

„b) Úrad pre územné plánovanie a výstavbu Slovenskej republiky (ďalej len „úrad“),“.

Doterajšie písmená b) až d) sa označujú ako písmená c) až e).“.“.

Doterajšie novelizačné body sa primerane preznačia.

Účinnosť nový novelizačných bodov 2 a 3 sa navrhuje 1. januára 2023, čo sa premietne do Čl. VII o účinnosti v rámci čistopisu schváleného zákona.

*Legislatívno-technická úprava v nadväznosti na delenú účinnosti návrhu zákona vzťahujúcu sa na vznik Úradu pre územné plánovanie a výstavbu SR.*

Ústavnoprávny výbor NR SR

Výbor NR SR pre verejnú správu a regionálny rozvoj

**Gestorský výbor odporúča schváliť.**

1. **K čl. III, 2. bodu**

V čl. III, 2. bode sa na konci pripája táto veta:

„Poznámky pod čiarou k odkazom 2 a 3 sa vypúšťajú.“.

*Pozmeňujúci návrh reaguje na vypustenie odkazov na poznámky pod čiarou 2 a 3 v navrhovanom znení § 1 a z tohto dôvodu vypúšťa aj samotné znenie poznámok pod čiarou.*

Ústavnoprávny výbor NR SR

Výbor NR SR pre verejnú správu a regionálny rozvoj

**Gestorský výbor odporúča schváliť.**

1. Čl. III pôvodný bod 2 nadobúda účinnosť 1. apríla 2024, čo sa premietne do Čl. VII o účinnosti v rámci čistopisu schváleného zákona.

*Legislatívno-technická úprava v nadväznosti na zmenu účinnosti návrhu zákona o územnom plánovaní a návrhu zákona a výstavbe.*

Ústavnoprávny výbor NR SR

Výbor NR SR pre verejnú správu a regionálny rozvoj

**Gestorský výbor odporúča schváliť.**

1. **K čl. III, 3. bodu**

V čl. III, 3. bode (§ 2) posledná veta sa nahrádza vetami, ktoré znejú:

„Poznámky pod čiarou k odkazu 4 a 5 znejú:

„4) Zákon č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov.

5) Zákon Národnej rady Slovenskej republiky č. 18/1996 Z. z. o cenách v znení neskorších predpisov.“.

Poznámky pod čiarou k odkazom 6 až 6c sa vypúšťajú.“.

V tejto súvislosti v čl. III, 3. bode, § 2 písm. n) sa odkaz „6b)“ označí ako odkaz „4)“ a odkaz „6c)“ sa označí ako odkaz „5)“.

*Pozmeňujúci návrh reaguje na vypustenie odkazov na poznámky pod čiarou 6 až 6c v navrhovanom znení § 2, z tohto dôvodu vypúšťa aj samotné znenie poznámok pod čiarou, zavádza nové znenie poznámok pod čiarou k novým odkazom 4 a 5 a zároveň dopĺňa úplnú citáciu názvu právneho predpisu uvedeného v poznámke pod čiarou.*

Ústavnoprávny výbor NR SR

**Gestorský výbor odporúča neschváliť.**

1. V Čl. III pôvodný bod 3 znie:

„3. Za § 1 sa vkladá § 1a, ktorý vrátane nadpisu znie:

„§ 1a

Pôsobnosť ministerstva

Ministerstvo na úseku bývania pri tvorbe a uskutočňovaní bytovej politiky

1. navrhuje základné ciele štátnej bytovej politiky s nevyhnutnými väzbami na sociálnu politiku a finančnú politiku,
2. spracúva koncepcie v oblasti bývania a navrhuje opatrenia na ich implementáciu,
3. koordinuje a metodicky usmerňuje orgány samosprávy miest a obcí a orgány miestnej štátnej správy,
4. vykonáva dohľad a kontrolu nad dodržiavaním všeobecne záväzných právnych predpisov v oblasti štátnej podpory rozvoja bývania,
5. vykonáva správu Štátneho fondu rozvoja bývania (ďalej len „fond“),
6. zabezpečuje výkon činností a kontroly vynakladania verejných prostriedkov na rozvoj bývania,
7. spolupracuje s inými ústrednými orgánmi štátnej správy pri tvorbe opatrení súvisiacich s rozvojom bývania,
8. navrhuje, organizuje a zabezpečuje databázu o kvalitatívnom a kvantitatívnom stave bytového fondu,
9. navrhuje riešenia v oblasti nájomného a poplatkov za služby spojené s užívaním bytov,
10. zabezpečuje tvorbu metodických materiálov pre užívateľov bytov,
11. vypracúva analýzy úrovne bývania a ekonomických podmienok na rozvoj bývania,
12. navrhuje formy podpory štátu a poskytuje vybrané druhy podpôr pre rozvoj bývania,
13. zabezpečuje metodické usmerňovanie programov rozvoja bývania a miestnych bytových politík,
14. je oprávnené spracúvať osobné údaje o fyzických osobách podľa osobitného predpisu,4) ktoré užívajú byty v nájomnom vzťahu, na ktorý sa vzťahuje regulácia cien nájmu podľa osobitného predpisu,5) a o fyzických osobách žijúcich s nimi v spoločnej domácnosti; dátum narodenia a adresu trvalého pobytu, celkovú podlahovú plochu bytu a výšku nájomného.“.

Poznámky pod čiarou k odkazom 4 a 5 znejú:

„4) Zákon č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov.

5) Zákon Národnej rady Slovenskej republiky č. 18/1996 Z. z. o cenách v znení neskorších predpisov.“.

Poznámky pod čiarou k odkazom 6 až 6c sa vypúšťajú.“.

*Legislatívno-technická úprava v nadväznosti na delenú účinnosti návrhu zákona vzťahujúcu sa na vznik Úradu pre územné plánovanie a výstavbu SR.*

Ústavnoprávny výbor NR SR

Výbor NR SR pre verejnú správu a regionálny rozvoj

**Gestorský výbor odporúča schváliť.**

1. V Čl. III sa za pôvodný bod 3 vkladajú nové novelizačné body 4 až 8, ktoré znejú:

„4. Nadpis § 2 znie:

„Pôsobnosť úradu“.

5. V § 2 úvodnej vete sa slovo „Ministerstvo“ nahrádza slovom „Úrad“.

6. V § 2 písm. a) bod 13 znie:

„13. je správcom a prevádzkovateľom informačného systému územného plánovania a výstavby,“.

7. V § 2 sa vypúšťa písmeno c).

8. § 2 sa vypúšťa.“.

Doterajšie novelizačné body sa primerane preznačia.

Účinnosť nových novelizačných bodov 4 až 7 sa navrhuje 1. januára 2023 a účinnosť nového novelizačného bodu 8 sa navrhuje 1. apríla 2024, čo sa premietne do Čl. VII o účinnosti v rámci čistopisu schváleného zákona.

*Legislatívno-technická úprava v nadväznosti na delenú účinnosti návrhu zákona vzťahujúcu sa na vznik Úradu pre územné plánovanie a výstavbu SR.*

Ústavnoprávny výbor NR SR

Výbor NR SR pre verejnú správu a regionálny rozvoj

**Gestorský výbor odporúča schváliť.**

1. Čl. III pôvodné body 4 až 6 nadobúdajú účinnosť 1. apríla 2024, čo sa premietne do Čl. VII o účinnosti v rámci čistopisu schváleného zákona.

*Legislatívno-technická úprava v nadväznosti na zmenu účinnosti návrhu zákona o územnom plánovaní a návrhu zákona a výstavbe.*

Ústavnoprávny výbor NR SR

Výbor NR SR pre verejnú správu a regionálny rozvoj

**Gestorský výbor odporúča schváliť.**

1. V Čl. III pôvodnom bode 7 v nadpise § 7 sa slová „1. januára 2023“ nahrádzajú slovami „1. apríla 2024“ a v § 7 odsekoch 1 a 2 sa slová „k 31. decembru 2022“ nahrádzajú slovami „k 31. marcu 2024“.

Účinnosť pôvodného bodu 7 sa navrhuje 1. apríla 2024, čo sa premietne do Čl. VII o účinnosti v rámci čistopisu schváleného zákona.

*Legislatívno-technická úprava v nadväznosti na delenú účinnosti návrhu zákona vzťahujúcu sa na vznik Úradu pre územné plánovanie a výstavbu SR.*

Ústavnoprávny výbor NR SR

Výbor NR SR pre verejnú správu a regionálny rozvoj

**Gestorský výbor odporúča schváliť.**

1. **K čl. V, úvodnej vete**

V čl. V úvodnej vete sa slovo „zemne“ nahrádza slovom „zmene“.

*Pozmeňujúci návrh gramatickej povahy.*

Ústavnoprávny výbor NR SR

Výbor NR SR pre verejnú správu a regionálny rozvoj

**Gestorský výbor odporúča schváliť.**

1. V Čl. V bode 2 sa slová „Úrad pre územné plánovanie a výstavbu Slovenskej republiky pre položky 1 - 15“ nahrádzajú slovami „Ministerstvo dopravy Slovenskej republiky pre položky 1 - 15“.

*Precizovanie druhého novelizačného bodu z dôvodu zachovania Ministerstva dopravy ako rezortného orgánu pre posudzovanie vplyvu dopravných stavieb.*

Ústavnoprávny výbor NR SR

Výbor NR SR pre verejnú správu a regionálny rozvoj

**Gestorský výbor odporúča schváliť.**

1. **K čl. VI, 2. bodu**

V čl. VI, 2. bode sa za slová „v celom texte zákona“ vkladajú slová „okrem § 10 a 11“.

*Pozmeňujúci návrh určuje výnimky (prechodné a zrušovacie ustanovenia) z použitia navrhovanej úpravy nahradenia slov v celom texte zákona.*

Ústavnoprávny výbor NR SR

Výbor NR SR pre verejnú správu a regionálny rozvoj

**Gestorský výbor odporúča schváliť.**

1. **K čl. VI, 4. bodu**

V čl. VI, 4. bode (§ 2) sa na konci pripája táto veta:

„Poznámka pod čiarou k odkazu 1 sa vypúšťa.“.

*Pozmeňujúci návrh reaguje na vypustenie odkazu na poznámku pod čiarou 1 v texte vypusteného § 2 písm. a) a z tohto dôvodu vypúšťa aj samotné znenie poznámky pod čiarou.*

Ústavnoprávny výbor NR SR

Výbor NR SR pre verejnú správu a regionálny rozvoj

**Gestorský výbor odporúča schváliť.**

1. **K čl. VI, 8. bodu**

V čl. VI, 8. bode (§ 5 ods. 2) sa na konci pripája táto veta:

„Poznámka pod čiarou k odkazu 10 sa vypúšťa.“.

*Pozmeňujúci návrh reaguje na vypustenie odkazu na poznámku pod čiarou 10 v novom znení § 5 ods. 2 písm. b) a z tohto dôvodu vypúšťa aj samotné znenie poznámky pod čiarou.*

Ústavnoprávny výbor NR SR

Výbor NR SR pre verejnú správu a regionálny rozvoj

**Gestorský výbor odporúča schváliť.**

1. **K čl. VI, 13. bodu**

V čl. VI, 13. bod znie:

„13. V § 6 ods. 4 sa slová „minister dopravy, výstavby a regionálneho rozvoja“ nahrádzajú slovami „predseda Úradu pre územné plánovanie a výstavbu“.“.

*Pozmeňujúci návrh vypúšťa znenie novelizačného bodu, ktoré je zmätočné a nevykonateľné, nakoľko slovo „obec“ sa v platnom znení § 6 ods. 4 nenachádza.*

Ústavnoprávny výbor NR SR

**Gestorský výbor odporúča neschváliť.**

1. V Čl. VI bod 13 znie:

„13. V § 6 ods. 5 sa slová „minister dopravy, výstavby a regionálneho rozvoja“ nahrádzajú slovami „predseda Úradu pre územné plánovanie a výstavbu“.“.

*Legislatívno-technická úprava v nadväznosti na delenú účinnosti návrhu zákona vzťahujúcu sa na vznik Úradu pre územné plánovanie a výstavbu SR.*

Ústavnoprávny výbor NR SR

Výbor NR SR pre verejnú správu a regionálny rozvoj

**Gestorský výbor odporúča schváliť.**

1. Čl. VI body 3 až 12 a 14 až 21 nadobúdajú účinnosť 1. apríla 2024, čo sa premietne do Čl. VII o účinnosti v rámci čistopisu schváleného zákona.

*Legislatívno-technická úprava v nadväznosti na zmenu účinnosti návrhu zákona vzťahujúcu sa na vznik Úradu pre územné plánovanie a výstavbu SR a prechod kompetencií z Ministerstva dopravy a výstavby SR.*

Ústavnoprávny výbor NR SR

Výbor NR SR pre verejnú správu a regionálny rozvoj

**Gestorský výbor odporúča schváliť.**

1. **K čl. VI, 14., 15. a 17. bodu**

V čl. VI, 14., 15. a 17. bod znejú:

„14. V § 6 ods. 5 písm. a) sa za slovo „obce“ vkladajú slová „alebo predsedom samosprávneho kraja“ a slová „ktorá je žiadateľom“ sa nahrádzajú slovami „ktorí sú žiadateľmi“.

15. V § 6 ods. 5 písm. b) sa vypúšťa slovo „obecného“, za slová „zastupiteľstva obce“ sa vkladajú slová „alebo samosprávneho kraja“ a slová „ktorá je žiadateľom“ sa nahrádzajú slovami „ktorí sú žiadateľmi“.

17. V § 6 ods. 5 písm. d) sa za slovo „obce“ vkladajú slová „alebo samosprávneho kraja“ a slová „ktorá je žiadateľom“ sa nahrádzajú slovami „ktorí sú žiadateľmi“.“.

*Pozmeňujúci návrh vzájomne gramaticky zosúlaďuje navrhované znenie jednotlivých písmen novelizovaného § 6 ods. 5 s legislatívnou úpravou použitou v čl. VI, 16. bode [§ 6 ods. 5 písm. c)] návrhu zákona.*

Ústavnoprávny výbor NR SR

Výbor NR SR pre verejnú správu a regionálny rozvoj

**Gestorský výbor odporúča schváliť.**

1. **K čl. VI, 22. bodu**

V čl. VI, 22. bode sa v nadpise § 10a slovo „ustanovenie“ nahrádza slovom „ustanovenia“.

*Pozmeňujúci návrh gramaticky koriguje nadpis citovaného ustanovenia.*

Ústavnoprávny výbor NR SR

Výbor NR SR pre verejnú správu a regionálny rozvoj

**Gestorský výbor odporúča neschváliť.**

1. V Čl. VI bode 22 (§10a) sa vypúšťa druhý odsek. Súčasne sa zrušuje označenie odseku 1.

*Legislatívno-technická úprava v nadväznosti na delenú účinnosti návrhu zákona vzťahujúcu sa na vznik Úradu pre územné plánovanie a výstavbu SR.*

Ústavnoprávny výbor NR SR

Výbor NR SR pre verejnú správu a regionálny rozvoj

**Gestorský výbor odporúča schváliť.**

1. V Čl. VI sa za bod 22 vkladá nový novelizačný bod 23, ktorý znie:

„23. Za § 10a sa vkladá § 10b, ktorý vrátane nadpisu znie:

„§ 10b

Prechodné ustanovenie k úpravám účinným od 1. apríla 2024

Pri hodnotení, posudzovaní a schvaľovaní žiadostí o poskytnutie dotácie predložených do 31. marca 2024 sa postupuje podľa znenia zákona účinného do 31. marca 2024.“.“.

Účinnosť novelizačného bodu sa navrhuje 1. apríla 2024, čo sa premietne do Čl. VII o účinnosti v rámci čistopisu schváleného zákona.

*Legislatívno-technická úprava v nadväznosti na delenú účinnosti návrhu zákona vzťahujúcu sa na vznik Úradu pre územné plánovanie a výstavbu SR.*

Ústavnoprávny výbor NR SR

Výbor NR SR pre verejnú správu a regionálny rozvoj

**Gestorský výbor odporúča schváliť.**

**V.**

Gestorský výbor odporúča o návrhoch výborov Národnej rady Slovenskej republiky, ktoré sú uvedené v spoločnej správe hlasovať takto:

1. hlasovať spoločne o bodoch 1 až 8, 10 až 18, 20 až 22, 24 a 25 zo spoločnej správy, s  odporúčaním gestorského výboru **schváliť**.
2. hlasovať o bodoch 9, 19 a 23 zo spoločnej správy, s odporúčaním gestorského výboru **neschváliť**;

**VI.**

Gestorský   výbor na základe  stanovísk výborov k **vládnemu návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov a ktorým sa menia a dopĺňajú niektoré zákony (tlač 832)** odporúča Národnej rade Slovenskej republiky predmetný návrh  zákona **schváliť** v znení schválených pozmeňujúcich a doplňujúcich návrhov uvedených v spoločnej správe.

Spoločná správa výborov Národnej rady Slovenskej republiky o prerokovaní  **vládneho návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov a ktorým sa menia a dopĺňajú niektoré zákony (tlač 832)** bola schválená  uznesením gestorského  výboru č. **145** z**30. marca 2022.**

Týmto uznesením výbor zároveň poveril spoločného spravodajcu **Jozefa LUKÁČA,** aby na schôdzi Národnej rady Slovenskej republiky pri rokovaní o predmetnom  návrhu zákona predkladal návrhy v zmysle príslušných ustanovení zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

**Jozef L U K Á Č, v. r.**

predseda

Výboru NR SR pre verejnú správu a regionálny rozvoj

V Bratislave 30. marca 2022